b'\n_START_ARTICLE_\nMario Tennis Open\n_START_SECTION_\nJugabilitat\n_START_PARAGRAPH_\nUna nova caracter\xc3\xadstica de la jugabilitat de Mario Tennis Open \xc3\xa9s que recupera els botons i els controls dels antics jocs Mario Tennis, utilitzant els botons de 3DS durant el mode d\'un jugador o multijugador. Els jugadors poden triar l\'atac que volen fer durant la partida amb les possibilitats que ofereix la pantalla t\xc3\xa0ctil. Tamb\xc3\xa9 hi ha la novetat de la consola 3DS d\'utilitzar el sensor de gir i el de moviment que es pot activar i desactivar en qualsevol moment._NEWLINE_El joc tamb\xc3\xa9 cont\xc3\xa9 minijocs, com ara \'Super Mario Tennis\', on el jugador ha de colpejar als enemics amb pilotes de tennis en un nivell de Super Mario Bros.. La resta de minijocs s\xc3\xb3n \'Tirada d\'arcs\' (Ring Shot), \'Confrontaci\xc3\xb3 amb tinta\' (Ink Showdown) i el \'Piloteig Gal\xc3\xa0ctic\' (Galaxy Rally)._NEWLINE_Mario Tennis Open tamb\xc3\xa9 \xc3\xa9s compatible amb el mode StreetPass on es poden fer competicions, el mateix que el Mode Online (que \xc3\xa9s una novetat per a la s\xc3\xa8rie), per\xc3\xb2 a m\xc3\xa9s a m\xc3\xa9s tindr\xc3\xa0 un r\xc3\xa0nking de jugadors mundial. Tamb\xc3\xa9 es pot jugar amb els Miis creats amb el sistema, que es poden comprar articles que varien les seves capacitats a la botiga d\'\xc3\xadtems.\n_START_SECTION_\nRecerca de Yoshis\n_START_PARAGRAPH_\nAl Regne Unit, el Yoshi Hunt (recerca de Yoshis) s\'est\xc3\xa0 establint en 30 botigues participants de ASDA, EB Games i botigues JB Hi-Fi (els dols \xc3\xbaltims a Austr\xc3\xa0lia i Nova Zelanda). Aquest esdeveniment especial permetr\xc3\xa0 als consumidors escanejar el codi QR a trav\xc3\xa9s del joc per desbloquejar certs Yoshis de colors. _NEWLINE_Actualment ja es poden trobar tots els personatges amb QR Code (excepte Metal Mario, que nom\xc3\xa9s \xc3\xa9s a la regi\xc3\xb3 PAL) a tot el m\xc3\xb3n.\n_START_SECTION_\nDesenvolupament\n_START_PARAGRAPH_\nEl joc s\'anunci\xc3\xa0 oficialment la Nintendo 3DS Conference 2011 junt amb informaci\xc3\xb3 d\'altres jocs de 3DS. A la TGS 2011 tamb\xc3\xa9 hi va tenir aparici\xc3\xb3, i fins al Nintendo Direct que no es va revelar la data de llan\xc3\xa7ament, car\xc3\xa0tula, tr\xc3\xa0iler i imatges sobre el joc._NEWLINE_El 6 d\'abril de 2012 es van confirmar molt\xc3\xadssims detalls del joc (incloent un tr\xc3\xa0iler i moltes imatges), concretament es va confirmar el Mode Especial. El 19 d\'abril es va revelar la data australiana. En el Nintendo Direct del 21 d\'abril, s\'ensenya un v\xc3\xaddeo de tota la jugabilitat del joc. A princips de maig s\'anuncien nous detalls sobre Mario Tennis Open: desbloqueig amb QR Codes, Beb\xc3\xa8 Mario, StreetPass... El joc va sortir a Hong Kong el dia 11 d\'abril de 2013 i a Corea del Sud el 18._NEWLINE_Nintendo ha organitzat diverses competicions arreu del m\xc3\xb3n (tornejos, recerca de Yoshis, etc.) d\'en\xc3\xa7\xc3\xa0 que el joc es va llan\xc3\xa7ar al mercat als Estats Units, Europa, Jap\xc3\xb3 i Austr\xc3\xa0lia._NEWLINE_El 18 d\'octubre de 2012 va sortir al Jap\xc3\xb3 una versi\xc3\xb3 descarregable del joc a l\'eShop, igual que Super Mario 3D Land o Mario Kart 7. L\'1 de novembre va sortir al Jap\xc3\xb3 i al 20 de novembre als Estats Units._NEWLINE_El joc va rellan\xc3\xa7ar-se el 16 d\'octubre de 2015 a Europa amb preus rebaixats sota la l\xc3\xadnia "Nintendo Selects".'